section_heading: Radnja
paragraph_text: Profesionalna R&B skupina sačinjena isključivo od Afroamerikanaca imena The Dramatics dolazi u Detroit u nadi da će potpisati glazbeni ugovor. Nekoliko trenutaka prije njihovog prvog javnog nastupa, policija zatvara događaj i naređuje im da napuste grad. Na putu do izlaska iz grada njihov autobus biva napadnut, pa se grupa u bijegu raspadne, a glavni pjevač Larry Reed i njegov prijatelj Fred Temple odlaze u motel Algiers gdje unajmljuju sobu za jednu noć. Tamo upoznaju dvije bjelkinje, Julie Ann i Karen, koje ih, pak, upoznaju sa svojim prijateljima Carlom Cooperom i Aubreyjem Pollardom. Carl i još jedan njegov prijatelj isceniraju šalu koristeći lažni pištolj, što uznemiri Julie i Karen koje odlaze u sobu gdje se nalazi Green, veteran Vijetnamskog rata. Za to vrijeme Larry i Fred vraćaju se u svoju sobu.